Milan Marković Matthis
<s>Milan Marković Matthis (Beograd, 1978) srpski je scenarista, dramaturg, dramski pisac i scenski izvođač.</s>

<s>Biografija 
Milan Marković rođen je 1978. u Beogradu.</s><s>Osnovne i master studije dramaturgije završio je na Fakultetu dramskih umetnosti Univerziteta umetnosti u Beogradu.</s>

<s>Osim rada na filmu, televiziji i u pozorištu, aktivan je i na nezavisnoj sceni izvođačkih umetnosti i sceni savremenog plesa.</s><s>Pozorišne drame izvođene su mu u Srbiji, Sloveniji, Hrvatskoj, Litvaniji i Ujedinjenom Kraljevstvu, a prevedene na engleski, slovenački i nemački jezik.</s><s>Kao dramaturg radio je na predstavama u Sloveniji, Srbiji, Hrvatskoj, Danskoj, Italiji i Nemačkoj.</s><s>Pisao je scenarije za televizijske serije Jutro će promeniti sve (Radio-televizija Srbije, 2018) i Otvorena vrata (Prva srpska televizija, 2014).</s>

<s>Godine 2012. s Majom Pelević učlanio se u Demokratsku stranku Srbije, Ujedinjene regione Srbije, Socijaldemokratsku partiju, Demokratsku stranku, Liberalno-demokratsku partiju, Srpsku naprednu stranku i Socijalističku partiju Srbije.</s><s>Svoje iskustvo u tim političkim strankama dvojac je opisao iste godine u delu Oni žive.</s>

<s>Autorski stil 
Žiri Mihizove nagrade za njegov autorski stil navodi: „U Markovićevim dramama prepliću se fantastika sa crnim humorom, ironija sa psihološkim analizama i naglašen kritički angažman sa eksperimentalnom, ali uvek scenski atraktivnom formom.”</s>

<s>Žiri koji je odlučivao o dodeli Grun-Filipičeve nagrade napisao je da Markovića u radu u pozorištu „zanimaju ideološka trenja, kojima se posvećuje dosledno i studiozno, pri čemu gledaocu često postavlja brojne misaone rebuse, zagonetke koje sežu u srž aktuelnih društvenih problema”.</s>

<s>Lični život 
Marković je suosnivač ljubljanskog Zavoda „Melara”.</s><s>Živi i radi u Ljubljani.</s>

<s>Drame 
 Klupa
 Nova rosjačka opera (po Johnu Gayu)
 Dobro jutro g. Zeko
 Zelena kuća
 Dobar dečak
 Pazi vamo (Zagreb gori)
 Čišćenje idiota
 Da nam živi rad (s Anđelkom Nikolić)
 Fejkbuk (s Majom Pelević, Filipom Vujoševićem i Milenom Minjom Bogavac)
 Maja i ja i Maja (po romanu Sretena Ugričića)
 Idemo ispočetka (s Anom Dubljević)
 Dan posle (s grupom autora)
 Cement Beograd</s>

<s>Autorske adaptacije 
 2011: Ožalošćena porodica autora Branislava Nušića (režija Bojana Lazić, Narodno pozorište Šabac)
 2014: Hrvatski bog Mars autora Miroslava Krleže (režija Sebastijan Horvat, GDK Gavella, Zagreb)
 2015: Nad grobom glupe Evrope Miroslava Krleže (režija Sebastijan Horvat, HNK Rijeka)
 2015: Sluge autora Ivana Cankara (režija Sebastijan Horvat, SSG Trst)
 2017: Teorema autora Piera Paola Pasolinija (režija Sebastijan Horvat, SSG Trst)
 2018: Mikelanđelo Miroslava Krleže (režija Sebastijan Horvat, HNK Rijeka i Dubrovačke letnje igre)
 2019: Ali: Strah jede dušu Rainera Wernera Fassbindera (režija Sebastijan Horvat, SNG Drama, Ljubljana)
 2020: Cement Heinera Müllera (režija Sebastijan Horvat, Zagrebačko kazalište mladih, Zagreb)
 2021: Cement Heinera Müllera (režija Sebastijan Horvat, SNG Drama, Ljubljana)</s>

<s>Nagrade 
 2013: Nagrada Borislav Mihajlović Mihiz
 2016: Šeligova nagrada za predstavu Sluge (Nedelja slovenačke drame, Kranj)
 2019: Priznanje za promociju važnih socioloških tema u široj javnosti (Slovenačko sociološko društvo)
 2019: Nagrada kritike za predstavu Ali: Strah jede dušu (Borštnikovo srečanje, Maribor)
 2019: Gran-pri za predstavu Ali: Strah jede dušu (Bitef)
 2019: Nagrada kritike za predstavu Ali: Strah jede dušu (Bitef)
 2019: Nagrada publike za predstavu Ali: Strah jede dušu (Bitef)
 2021: Gran-pri za predstavu Cement Beograd (Bitef)
 2021: Grun-Filipičeva nagrada za dostignuća na području dramaturgije i teatrologije (Nedelja slovenačke drame, Kranj)</s>

<s>Reference</s>

<s>Rođeni 1978.</s><s>Biografije, Beograd
Srpski scenaristi
Srpski dramaturzi
Srpski dramski pisci</s>

